钦定古今图书集成/明伦汇编/官常典/第489卷 > 斛斯万善
## 钦定古今图书集成/明伦汇编/官常典/第489卷 > 斛斯万善

按《隋书王辩传》：“河南斛斯万善，骁勇果毅，与辩齐名。
大业中，从卫元讨杨元感，频战有功。及元感败走，万
善与数骑追及之，元感窘迫自杀。由是知名，拜武贲
郎将。突厥始毕之围雁门也，万善奋击之，所向皆破。
每贼至，独出当其锋，或下马坐地，引彊弓射贼，所中
皆殪。由是突厥莫敢逼城，十许日竟退，万善之力也。”
其后频讨群盗，累迁至将军。时有将军鹿愿、范贵、冯
孝慈，俱为将帅，数从征讨，并有名于世，然事皆亡失，
故史官无所述焉。

梁，冠军将军。始与太守、通直散骑常侍、南康内史、临
蒸县侯。罗㬋年十五，善骑射，好鹰狗，任侠放荡，收聚
亡命，阴习兵书。从祖景彦诫之曰：‘吾世恭谨，汝独放
纵，难以保家。若不丧身，必将灭吾族’。罗㬋终不改。陈
宣帝时，以军功授开远将军、句容令。后从大都督吴”
明彻与齐师战于江阳，为流矢中其左目。齐师围明
彻于宿预也，诸军相顾，莫有斗心。罗㬋跃马突进，莫
不披靡。太仆卿萧摩诃因而副之，斩获不可胜计。进
师徐州，与周将梁士彦战于彭城。摩诃临阵堕马，罗
㬋进救，拔摩诃于重围之内，勇冠三军。明彻之败也，
罗㬋全众而归，拜光远将军、锺离太守。十一年，授使
持节、都督霍州诸军事，平山贼十二洞，除右军将军、
始安县伯，邑四百户，总管检校扬州内外诸军事，赐
金银三千两，尽散之将士，分赏骁雄。陈宣帝深叹美
之。出为晋陵太守，进爵为侯，增封一千户，除太仆卿，
增封并前一千六百户。寻除雄信将军、使持节、都督
豫章十郡诸军事、豫章内史。狱讼庭决，不关吏手，民
怀其惠，立碑颂德焉。至德中，除持节、都督南州诸军
事、江州司马。吴世兴密奏：“罗㬋甚得人心，拥众岭表，
意在难测。”陈主惑焉。萧摩诃、鲁广达等保明之外，有
知者，或劝其反，罗㬋拒绝之。军还，除太子左卫率，信
任逾重，时参宴席。陈主曰：“周左率《武将，诗》每前成，文
士何为后也？”都官尚书孔范对曰：“周罗㬋执笔制诗，
还如上马入阵，不在人后。”自是益见亲礼。出督湘州
诸军事，还拜散骑常侍。晋王广之伐陈也，都督巴峡
缘江诸军事，以拒秦王俊。军不得度。相持逾月，遇丹
阳陷，陈主被擒，上江犹不下。晋王广遣陈主手书命
之，罗㬋与诸将大临三日，放兵士散，然后迺降。高祖
慰谕之，许以富贵。罗㬋垂泣而对曰：“臣荷陈氏厚遇，
本朝沦亡，无节可纪。陛下所赐，获全为幸。富贵荣禄，
非臣所望。”高祖甚器之。贺若弼谓之曰：“闻公郢、汉捉
兵，即知扬州可得。王师利涉，果如所量。”罗㬋答曰：“若
得与公周旋，胜负未可知也。”其年秋，拜上仪同三司，
鼓吹羽仪，送之于宅。先是，陈裨将羊翔归降于我，使
为乡导，位至上开府，班在罗㬋上。韩擒于朝堂戏之
曰：“不知机变，立在羊翔之下，能无愧乎？”罗㬋答曰：“昔
在江南，久承令闻，谓公天下节士。今日所言，殊匪诚
臣之论。”擒有愧色。其年冬，除豳州刺史，俄转泾州刺
史，母忧去职。未期复起，授豳州刺史，并有能名。十八
年，起辽东之役。征为水军总管。自东莱汎海，趣平壤
城。遭风，船多飘没，无功而还。十九年，突厥达头可汗
犯塞，从杨素击之，卤众甚盛。罗㬋白素曰：“贼阵未整，
请击之。”素许焉。与轻勇二十骑，直冲虏阵。从申至酉，
短兵屡接，大破之。进位大将军。仁寿元年，为东宫右
虞候率，赐爵义宁郡公，食邑一千五百户。俄转右卫
率。炀帝即位，授右武候大将军。汉王谅反，诏副杨素
讨平之，进授上大将军。其年冬，帝幸雒阳。陈主卒，罗
㬋请一临哭，帝许之。缞绖送至墓所，葬还释服而后
入朝。帝甚嘉尚，世论称其有礼。时谅馀党据晋、绛等
三州未下，诏罗㬋行绛、晋、吕三州诸军事，进兵围之。
为流矢所中，卒于师，时年六十四。送柩还京，行数里，
无故舆马自止，策之不动，有飘风旋绕焉。绛州长史
郭雅稽颡咒曰：“公恨小寇未平邪？寻即除殄，无为恋
恨。”于是风静马行，见者莫不悲叹。其年秋七月，子仲
隐梦见罗㬋曰：“我明日当战。”其灵坐所有弓箭刀剑，
无故自动，若人带持之状。绛州城陷，是其日也。赠柱
国、右翊卫大将军，谥曰“壮”，赠物千段。子仲安。